打後嗰一二百年，香港嘅人同其他粵人一樣，俾大元帝國分類做「南人」。去到15世紀嘅大明時期，香港人同其他粵人先至俾人正式噉認做漢人。嗰時嘅嶺南做咗大明對外貿易嘅港口，引到好多西歐人嚟做生意，令到嶺南文化多咗啲西歐嘢喺入面，但係嗰陣時香港喺文化上除咗有圍頭人嘅圍頭文化之外仲係同廣州或者佛山呢啲嶺南城市冇乜明顯嘅分別。